SA20 se begindatum aangekondigReeza Hendricks.. Foto: GB Jordaan. Die eerste aflewering van Suid-Afrika se splinternuwe mik-en-mokerreeks sal amptelik op 10 Januarie 2023 afgestuur word. Die SA20-toernooi bestaan uit 33 wedstryde met die verskillende spanne – Pretoria Capitals, Johannesburg Super Kings, Paarl Royals, MI Cape Town, Sunrisers Eastern Cape en Durban Super Giants – wat elk twee keer teen mekaar sal speel. Robin Peterson is deel van die MI Cape Town-opset en die voormalige Protea-draaier meen dat die toernooi ŉ baie welkome hupstoot vir Suid-Afrikaanse krieket sal wees. “Indien die toernooi reg en tot sy volle potensiaal bestuur word, kan dit ŉ baie opwindende kompetisie wees. Die spelers is opgewonde dat hulle hul vaardighede by ŉ groot T20-toernooi in hul agterplaas kan uitstal en wie weet waarheen hierdie pad kan lei – dalk na ŉ plek in die Protea-span of ŉ kontrak by een van die wêreldwye T20-ligas,” het Peterson gesê. Die spelersveiling het ook goed verloop met Tristan Stubbs wat die hele ent bank toe lag. Daar het ŉ bod-oorlog rondom Stubbs se kop gewoed met die Sunrisers Eastern Cape, MI Cape Town en Johannesburg Super Kings wat in hom belang gestel het. Om ŉ lang storie kort te maak: Die jong Protea-speler gaan vir die Oos-Kapenaars speel, maar hulle moes R9,2 miljoen vir sy dienste opdok. Die Proteas se internasionale eendagreeks teen Australië het egter in die slag gebly om plek vir die SA20-toernooi te maak. “Dit was ’n baie moeilike besluit, maar die langtermyn-volhoubaarheid van ons nuwe T20-liga is daarvan afhanklik om al ons plaaslike spelers beskikbaar te hê vir hierdie opwindende nuwe toevoeging tot die Suid-Afrikaanse krieketkalender,” het Pholetsi Moseki, Krieket Suid-Afrika se uitvoerende hoof, destyds gesê. Johannesburg Super Kings: Faf du Plessis, Gerald Coetzee, Maheesh Theekshana, Romario Shepherd, Harry Brook, Janneman Malan, Reeza Hendricks, Kyle Verreynne, George Garton, Alzarri Joseph, Leus du Plooy, Lewis Gregory, Lizaad Williams, Donavon Ferreira, Nandre Burger, Malusi Siboto en Caleb Seleka. Pretoria Capitals: Anrich Nortjé, Migael Pretorius, Rilee Rossouw, Phil Salt, Wayne Parnell, Josh Little, Shaun von Berg, Adil Rashid, Cameron Delport, Will Jacks, Theunis de Bruyn, Marco Marais, Kusal Mendis, Daryn Dupavillon, Jimmy Neesham, Eathan Bosch en Shane Dadswell. Durban Super Giants: Quinton de Kock, Prenelan Subrayen, Jason Holder, Kayle Mayers, Reece Topley, Dwaine Pretorius, Heinrich Klaasen, Keemo Paul, Keshav Maharaj, Kyle Abbott, Junior Dala, Dilshan Madushanka, Johnson Charles, Matthew Breetzke, Christiaan Jonker, Wiaan Mulder en Simon Harmer. MI Cape Town: Kagiso Rabada, Dewald Brevis, Rashid Khan, Liam Livingstone, Sam Curran, Rassie van der Dussen, Ryan Rickelton, George Linde, Beuran Hendricks, Duan Jansen, Delano Potgieter, Grant Roelofsen, Wesley Marshall, Olly Stone, Waqar Salamkheil, Ziyaad Abharams en Odean Smith. Paarl Royals: David Miller, Corbin Bosch, Jos Buttler, Obed McCoy, Lungi Ngidi, Tabraiz Shamsi, Jason Roy, Dane Vilas, Bjorn Fortuin, Wihan Lubbe, Ferisco Adams, Imraan Manack, Evan Jones, Ramon Simmonds, Mitchell van Buuren, Eoin Morgan en Codi Yusuf. Sunrisers Eastern Cape: Aiden Markram, Ottniel Baartman, Marco Jansen, Tristan Stubbs, Sisanda Magala, Junaid Dawood, Mason Crane, JJ Smuts, Jordan Cox, Adam Rossington, Roelof van der Merwe, Marques Ackerman, James Fuller, Tom Abell, Aya Gqarmane, Sarel Erwee en Brydon Carse.